Diari Oficial de la Generalitat Valenciana


Sumari del DOGV 872, del 20-07-1988 (1988/811682)

INSTRUCCIÓ de 5 de juliol de 1988, de la Intervenció General de la Generalitat Valenciana, sobre fixació del tipus de retenció per l'Impost sobre la Renda de les Persones Físiques al personal al servei de la Generalitat Valenciana.
---------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   872

Data del DOGV
:   20-07-1988

Secció del DOGV
:   ALTRES DISPOSICIONS

Número del document
:   1988/811682


Data del document
:   05-07-1988

Organisme emissor
:   Conselleria d'Economia i Hisenda

Tipus de document
:   Instrucció

Anàlisi jurídica

Instrucció de 5 de juliol de 1988, de la Intervenció General de la Generalitat Valenciana, sobre fixació del tipus de retenció per l'Impost sobre la Renda de les Persones Físiques al personal al servei de la Generalitat Valenciana.  
La dispersió de normes que regulen la fixació del tipus de retenció per l'Impost sobre la Renda de les Persones Físiques, a aplicar, entre altres, als funcionaris de la Generalitat i la manca de normes internes aconsella dictar una instrucció que compile les actuacions a dur a terme.  
Els Serveis de Gestió de Personal de cada Conselleria tindran en compte per a la tasca d'actualització anual dels tipus de retenció les regles següents:  
1. La taula vigent de retencions és l?establerta pel Reial Decret 9/1988, de 15 de gener, que figura en l'annex.  
2.1. Per a fixar el percentatge aplicable per les Conselleries únicament es prendrà en consideració el rendiment a satisfer.  
2.2. La quantia de la retenció serà, per als rendiments del treball i assimilats, el percentatge que en funció de la seua quantia i de les circumstàncies familiars del subjecte passiu resulte d'acord amb les taules i instruccions que conté l'article 157 del Reglament de l'Impost sobre la Renda de les Persones Físiques.  
El nombre de fills a tenir en compte per a l'aplicació de les taules serà igual que aquell pel qual es tinga dret a la deducció prevista en l'article 121 del Reglament.  
No es té dret a la deducció:  
a) Per fills majors de 25 anys, llevat que siga invident, gran mutilat o gran invàlid, físic o psíquic, congènit o sobrevingut.  
b) Pels fills casats.  
c) Pels fills que tinguen rendes superiors a cent mil pessetes (100.000 PTA) anuals, excepte quan integren la unitat familiar.  
2.3. En els rendiments anteriors, el percentatge aplicable es determinarà en funció de la percepció íntegra anual que d'acord amb les estipulacions contractuals, normalment percebrà el subjecte passiu i de la seua situació familiar el dia primer del període impositiu.  
2.4. En casos de nou ingrés o de reingrés al servei actiu l'import a considerar per al càlcul de la retenció serà la retribució a satisfer des del dia de la presa de possessió o del reingrés fins al final de l'exercici.  
2.5. Les circumstàncies familiars han de ser declarades pels interessats i, en cas que tots dos cònjuges obtinguen rendiments del treball personal, sols es considerarà en un d'ells, a opció dels subjectes passius, que l'exerciran en la declaració corresponent a presentar  
2.6. El percentatge així determinat s'aplicarà a la totalitat dels rendiments íntegres específicament satisfets, encara que aquests diferesquen dels que serviren per a determinar el percentatge de retenció esmentat.  
3. En les retribucions complementàries variables la retenció s'aplicarà al percentatge que corresponga segons les taules.  
4. Quan en virtut de normes de caràcter general o convenis col·lectius es produesquen en el transcurs del període impositiu augments en les retribucions de treball personal, la determinació dels percentatges que figuren en les taules de retenció abans esmentades ho serà tenint en compte els augments referits.  
5. Els subjectes passius podran sol·licitar a la Secció de Nòmines de la Direcció General del Tresor i Patrimoni, a través de la Secretaria General de cada Conselleria, l'aplicació de tipus de retenció superiors als que resulten dels projectes continguts en els articles 157 i 148 del Reglament de l'Impost sobre la Renda de les Persones Físiques, d'acord amb les normes següents:  
a) La Secció de Nòmines estarà obligada a atendre les sol·licituds que li siguen formulades amb antelació suficient a la confecció de les nòmines corresponents, en escrit dirigit a aquells.  
b) El nou tipus de retenció sol·licitat podrà ser modificat en el període de temps que passe entre la sol·licitud i el final de l'any i s'aplicarà al subjecte passiu durant els exercicis successius, mentre no renuncie, per escrit, al percentatge esmentat, o no sol·licite un tipus de retenció superior i sempre que no es produesca augment de les retribucions que determine un tipus superior, segons les taules de retenció.  
6. A les retribucions dels membres dels Consells d?administració o de les Juntes que actuen en lloc seu, qualsevol que en siga la quantia, se'ls aplicarà el tipus fix de retenció del 25%.  
7. En cas que un perceptor no presentés la declaració, se li aplicarà el tipus que pertoque segons els rendiments a satisfer i en la condició de solteria.  
La presentació ulterior tindrà efecte a partir del mes següent.  
8. Les declaracions anuals dels funcionaris, a efecte de la retenció, han de custodiar-se, almenys durant el termini de cinc anys, que és el temps de prescripció de l'Impost.  
9. El tipus de retenció aplicable a honoraris i altres retribucions a satisfer a professionals és del 10%, segons el Reial Decret 2535/1986, de 28 de novembre.  
10. Amb l'excepció recollida en la regla quarta, el tipus de retenció que correspon a cada perceptor ha d'aplicar-se des de la primera nòmina de l'exercici, per la qual cosa els tràmits d?exigència de declaració de la situació familiar dels distints perceptors han de produir-se amb l'antelació necessària.  
11. Perquè tinguen efecte en nòmina els tipus de retenció, cada Conselleria trametrà una relació que tinga com a dades: el número de la nòmina, l'ordre dins d'aquesta que correspon a cada perceptor, el nom i els cognoms i el tipus que cal retenir.  
12. Dietes.  
a) Es consideren rendiments del treball les dietes i assignacions per a despeses de viatge abonades en lloc distint del treball habitual del perceptor (fàbrica, taller, oficina, etc.) exceptuant-ne les de locomoció i les normals de manutenció i estada en hotels, restaurants i altres establiments d'hostaleria.  
b) Amb aquesta finalitat es consideraran com a despeses normals de manutenció i estada en hotels, restaurants i altres establiments d'hostaleria, les assignacions per aquests conceptes que no superen la quantitat fixa de 20.600 pessetes diàries, si s?abonen per desplaçaments dins del territori espanyol o la de 41.000 pessetes diàries, si tenen lloc per desplaçaments a territori estranger. En aquestes quantitats no s'inclouen les despeses de locomoció.  
c) No caldrà justificació, pel que fa a la quantia, per a les despeses de manutenció i hostalatge a què fa referència l'apartat anterior, que no ultrapassen la quantitat de 6.900 pessetes diàries, si s'abonen per desplaçament dins del territori espanyol o la de 15.000 pessetes diàries, si tenen lloc per desplaçament a territori estranger.  
d) L?excés de les quantitats assignades per raó de dietes de desplaçament o despeses de viatge sobre els límits abans assenyalats, segons es justifiquen o no, respectivament, les despeses de manutenció i estada en establiments d'hostaleria, estarà subjecte a gravamen, al tipus de retenció anual que li resulte al perceptor.  
e) Les dietes i assignacions per despeses abonades en el municipi del lloc del treball habitual del perceptor es computaran en la seua totalitat.  
13. Despeses de locomoció.  
S'exceptuen de gravamen les despeses de locomoció de l'empleat o treballador que es desplace fora de la fàbrica, taller, oficina, etc., per a realitzar el seu treball en lloc distint, en les condicions següents:  
a) Si el mitjà de transport el facilita l'Empresa de forma gratuïta.  
b) Si l'empresa li satisfà la despesa realitzada, segons el compte de quilometratge que li presente l'empleat o treballador, sempre que aquest justifique la realitat del desplaçament.  
En el cas d'impossibilitat de justificació de la quantia de la despesa, se n'exclourà la quantitat que resulte de computar 17 pessetes per quilòmetre recorregut.  
c) Quan l'Empresa rescabale el treballador o l'empleat mitjançant una retribució global específica, sempre que es justifique la realitat dels desplaçaments i que la quantia de la retribució coincidesca anualment, de manera aproximada, amb el total de les despeses de desplaçament, amb el límit assenyalat en el paràgraf anterior, quan no es justifique l'import de la despesa.  
d) Si el treballador o empleat utilitza mitjans de transport públic, l'import de la despesa que es justifique documentalment. En el cas d'impossibilitat de justificació documental, s?exceptuarà de gravamen el que resulte del número de desplaçament i el preu del transport públic utilitzat.  
València, 5 de juliol de 1988. ? L?Interventor General: Juan Murria Arnau.  
DADES FAMILIARS PER A RETENCIO DE L'IRPF NDQ 9415  
 amb número de Registre Personal a l'efecte de la determinació del tipus de retenció de l'Impost sobre la Renda de les Persones Físiques sobre les meues retribucions de 1989, declare que la meua situació familiar 11 de gener és la següent:  
Estat Civil   
Nombre de filis amb dret a deducció   
Obté el cònjuge rendiments M treball   
En cas afirmatiu desitge que els fills es consideren a l'efecte d'aplicació de les taules de retencions:  
 Al qui declara Al cònjuge  
Així mateix i fent ús de la facultat del número 2 de l'article 149 del Reglament de l'Impost, sol·licite que se m'aplique com a tipus de retenció superior a l'estrictament corresponent,   
1 % (o indiqueu que desitgeu un o més punts sobre el resultant).  
 , d de 1988  
 Signat:  
Veure annex